**Revolta**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt revoltat de viața mea pasivă

Și chinuită parcă de pelagră -

Din informații ca o sugativă

Absorb cerneală putredă și neagră.

Mă doare inima c-acolo, iată, iară

O nedreptate galopează sumbră,

Iar toată lumea asta e pe sfoară

Trasă de-un zero aciuat în umbră.

Și mă neliniștește omenirea

Dansândă diavolește-n răutate

Și că-n familii nu mai știu Iubirea

Cătându-și de la ele libertate.

Starea de ură-n jos mă încovoaie

În poezie, proză, din ecrane,

Războaie, nesimțire, pizmă, zoaie

Și alte porcării contemporane.

Încep să cred că Viața e urâtă,

Pământul că-i un iad făcut în grabă

Și-aștept să fie lumea pedepsită

De existența ei așa neghioabă.

Iar mă revolt c-am fost și eu gunoiul

Acestei stări cu gurile în spume,

Dar Dumnezeu mi-a curățit puroiul

Din inimă, din suflet și din nume.

M-a dăruit cu o nevastă bună

Și cu copii frumoși și fără rele

Că-mpreunați suntem ca-ntr-o cunună

Neascunzând condiții paralele.

Mă indignez c-atâta frumusețe

Ce-n jurul meu cu dragoste mă cheamă

Nu văd fiindcă alte existențe

Mă asurzesc în sunet de aramă.

Naivitatea mea iar mă revoltă

Când cugetul se-neacă în probleme

Și îmi adun oribilă recoltă

De amăgiri, minciuni și teoreme.

Pierzând lângă izvoarele propuse

Că Dumnezeu pe Cale mă conduce

Sunt revoltat că uit ușor, Isuse,

Să fiu în Pace eu - Tu ești pe Cruce!!!

Victor Bragagiu